ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1150/98 υποβολή: Robin Teverson (ELDR) προς την Επιτροπή (24 Απριλίου 1998)

Θέμα: Ενιαία Αγορά και κοινοτική χρηματοδότηση

Η κυβέρνηση του Ηνωμένου Βασιλείου απεφάσισε να μη κάνει χρήση όλων των υφισταμένων χρηματοδοτικών δυνατοτήτων της Ευρωπαϊκής Ένωσης στον τομέα του βοείου κρέατος.Συνεπεία τούτου οι βρετανοί εκτροφείς βοοειδών βρίσκονται σε σαφώς μειονεκτικότερη θέση έναντι των εκτροφέων των άλλων κρατών μελών, των οποίων οι κυβερνήσεις κάνουν χρήση των εν λόγω δυνατοτήτων.Η κατάσταση αυτή έχει προκαλέσει μια μείζονα στρέβλωση της ευρυθμης λειτουργίας της Ενιαίας Αγοράς.

Μπορεί η Επιτροπή να μας ανακοινώσει όλες τις υφιστάμενες χρηματοδοτικές δυνατότητες της ΕΕ στον τομέα του βοείου κρέατος, σημειώνοντας ποιές από αυτές δεν έχουν χρησιμοποιηθεί από την κυβέρνηση του Ηνωμένου Βασιλείου;

Επίσης, θεωρεί η Επιτροπή την προειρημένη απόφαση της κυβέρνησης του Η.Β. αντίθετη προς το κοινοτικό κεκτημένο,το οποίο κάθε κράτος μέκλος είναι υποχρεωμένο να αποδεχτεί ήδη πριν από την ενσωμάτωσή του στην Ευρωπαϊκή Ένωση;

Απάντηση του κ. Fischler εξ ονόματος της Επιτροπής (12 Μαίου 1998)

Η Επιτροπή δεν είναι σε θέση να παράσχει διεξοδικό κατάλογο όλων των χρηματοδοτικών δυνατοτήτων της Κοινότητας για τον τομέα του βοείου κρέατος στο Ηνωμένο Βασίλειο, εξαιτίας του γεγονότος ότι ορισμένα κοινοτικά μέσα, όπως τα διαρθρωτικά μέτρα, δεν αφορούν ειδικά ορισμένους τομείς και μπορεί να εφαρμόζονται διαφορετικά ανάλογα με τις εθνικές προτεραιότητες.

Στη συγκεκριμένη περίπτωση της γεωργονομισματικής αντισταθμιστικής ενίσχυσης σε σχέση με τις εκτιμώμενες ανατιμήσεις της γεωργικής ισοτιμίας με τη λίρα στερλίνα, η οποία συνέβη το 1997, το μέγιστο διαθέσιμο ποσό για όλους τους τομείς ήταν 610 εκατ. ECU. Από το σύνολο αυτό, το μέγιστο ποσό που μπορούσε να χορηγηθεί στον τομέα του βοείου κρέατος ανήρχετο σε 189 εκατ. ECU. Η βρετανική κυβέρνηση υπέβαλε αίτηση για 95 εκατ. ECU στον τομέα του βοείου κρέατος. Αυτό αντιστοιχεί στο μέγιστο διαθέσιμο ποσό για τον τομέα του βοείου κρέατος, δεδομένου ότι, σύμφωνα με τις κανονιστικές διατάξεις σχετικά με την γεωργονομισματική αντιστάθμιση, τα μέγιστα καταβλητέα ποσά μειώνονται στο ήμισυ σε περιπτώσεις κατά τις οποίες τα κράτη μέλη δεν επιθυμούν να χορηγήσουν εθνική συνδρομή.

Επιπλέον, πρέπει να αναφερθεί ότι το καθαρό ποσό που μεταφέρεται από τον κοινοτικό προϋπολογισμό στο Ηνωμένο Βασίλειο θα είναι χαμηλότερο από 95 εκατ. ECU, λόγω της λειτουργίας του διορθωτικού μηχανισμού που χορηγήθηκε στο Ηνωμένο Βασίλειο σε σχέση με τις δημοσιονομικές ανισορροπίες με το άρθρο 4 της απόφασης 88/376/ΕΟΚ του Συμβουλίου της Euratom για το σύστημα των ιδίων πόρων της Κοινότητας ((ΕΕ L 185 της 15.7.1988 )).

Το άρθρο 4 του κανονισμού (ΕΚ) αριθ. 724/97 του Συμβουλίου της 22ας Απριλίου 1997 για τον καθορισμό των μέτρων και των αντισταθμιστικών καταβολών των σχετικών με τις αισθητές ανατιμήσεις που επηρεάζουν τα γεωργικά εισοδήματα ((ΕΕ L 108 της 25.4.1997 )) προβλέπει ότι ένα κράτος μέλος μπορεί να χορηγήσει ενισχύσεις σε κατόχους εκμεταλλεύσεων υπό ορισμένους όρους. Η Επιτροπή θεωρεί ότι η παραίτηση ενός κράτους μέλους από τη συμμετοχή σε ένα οικειοθελές καθεστώς ενισχύσεων δεν αντίκειται στο «κοινοτικό κεκτημένο».
ΓΡΑΠΤΗ ΕΡΩΤΗΣΗ E-0643/98 υποβολή: Jorge Hernandez Mollar (PPE) προς την Επιτροπή (9 Μαρτίου 1998)

Θέμα: Όροι αναβάθμισης της ειδικότητας των ισπανών τεχνολόγων μηχανικών σε σύγκριση με άλλες περιπτώσεις

Για ποιό λόγο πρόσθεσε η Επιτροπή στην ισπανική έκδοση της προκήρυξης των γενικών διαγωνισμών COM/A/720 και COM/A/721 (EE C 52 Α, της 28.2.1991) την απαίτηση να κατέχουν οι υποψήφιοι έναν «ανώτερο» τίτλο σπουδών, ενώ δεν πρόβαλε την ίδια απαίτηση στις υπόλοιπες γλωσσικές εκδόσεις της προαναφερθείσας προκήρυξης;

Κοινή απάντηση του κ. Liikanen εξ ονόματος της Επιτροπής στις γραπτές ερωτήσεις E-0635/98, E-0636/98, E-0637/98, E-0638/98, E-0639/98, E-0640/98, E-0641/98, E-0642/98, E-0643/98, E-0644/98, E-0645/98, E-0669/98, E-0670/98, E-0671/98, E-0672/98, E-0673/98, E-0674/98, E-0675/98, E-0676/98, E-0677/98, E-0678/98, E-0679/98, E-0724/98, E-0725/98, E-0726/98, E-0727/98 και E-0728/98 (21 Απριλίου 1998)

Η Επιτροπή θεωρεί ότι τα βασικά στοιχεία των πληροφοριών που ζητεί το αξιότιμο μέλος του Κοινοβουλίου βρίσκονται στις απαντήσεις που δόθηκαν από την Επιτροπή στις γραπτές ερωτήσεις E-2749/97 της κ. Garcia Arias ((ΕΕ C 82 της 17.3.1998. )) και E-4186/97 της κ. Dόhrkop ((ΕΕ C 304 της 2.10.1998, σελ. 15. )). Συνεπώς, η Επιτροπή παρακαλεί το αξιότιμο μέλος να ανατρέξει στις εν λόγω απαντήσεις στις οποίες εκθέτει τη γενική στάση της όσον αφορά τα διπλώματα που δίνουν πρόσβαση στην κατηγορία A/LA της ευρωπαϊκής δημόσιας διοίκησης και, ειδικότερα, όσον αφορά τα διπλώματα των ισπανών τεχνολόγων μηχανικών.

Η ορθή μετάφραση του «diploma universitario» στα γερμανικά είναι «abgeschlossenes Hochschulstudium» και η έκφραση αυτή παρουσιάζεται στην προκήρυξη του διαγωνισμού COM/A/1047 (97/C 145 A/02) που δημοσιεύτηκε στην Επίσημη Εφημερίδα. Εξάλλου και σχετικά με την ερώτηση για τους διαγωνισμούς COM/A/720 και COM/A/721, η Επιτροπή καλεί το αξιότιμο μέλος να ανατρέξει στην απόφαση του Δικαστηρίου της 3ης Μαρτίου 1994 στην υπόθεση Τ-82/92 (Cortιs Jimιnez κατά Επιτροπής).

Η Επιτροπή εφιστά την προσοχή του αξιότιμου μέλους στο γεγονός ότι ο υποψήφιος του διαγωνισμού COM/A/104 υπέβαλε προσφυγή η οποία πρωτοκολλήθηκε στη γραμματεία του Πρωτοδικείου την 1η Δεκεμβρίου 1997, με αριθμό υπόθεσης Τ-299/97. Κατά συνέπεια, η Επιτροπή δεν δύναται να απαντήσει δεδομένου ότι στο παρόν στάδιο διεξάγεται δικαστική διαδικασία.
ΓΡΑΠΤΗ ΕΡΩΤΗΣΗ E-0457/98 υποβολή: Josι Barros Moura (PSE) προς την Επιτροπή (27 Φεβρουαρίου 1998)

Θέμα: Κοινοτική χρηματοδότηση υδραυλικών έργων στην Ισπανία

Σε συνέχεια της γραπτής ερώτησής μου P-4150/97 ((ΕΕ C 187, 16.6.1998, 131.)) σχετικά με το παραπάνω θέμα, η Επίτροπος κ. Wulf-Mathies (δεν) απάντησε, αποστέλλοντάς μου την « Έκθεση Montgomery Watson» με 200 περίπου σελίδες και επιπλέον παραρτήματα, την οποία εν τούτοις θεωρώ ελλιπή εφόσον δεν περιέχει ορισμένα στοιχεία.

Αφού εκφράσω την απεριόριστη ευγνωμοσύνη μου στην κ. Επίτροπο για την ευγένειά της θα ήθελα να της υποβάλω εκ νέου τις εξής συγκεκριμένες ερωτήσεις:

1. Είχαν τεθεί σε κάποιο από τα προγράμματα ή σχέδια που αφορούσε η ερώτηση όροι χρηματοδότησης παρόμοιοι με αυτούς που τέθηκαν στην περίπτωση του Alqueva;

2. Εάν όχι, ποιός ο λόγος αυτής της διάκρισης;

Απάντηση της κας Wulf-Mathies εξ ονόματος της Επιτροπής (6 Απριλίου 1998)

1. Όσον αφορά το Ευρωπαϊκό Ταμείο Περιφερειακής Ανάπτυξης (ΕΤΠΑ), δεν υπάρχει στην Ισπανία σχέδιο το οποίο, λόγω του μεγέθους του και του χαρακτήρά του, να μπορεί να εξομοιωθεί ή να συγκριθεί με το σχέδιο του Alqueva. Επίσης όσον αφορά το Ταμείο Συνοχής, κανένα σχέδιο στον τομέα αυτό και αυτού του μεγέθους δεν έχει χρηματοδοτηθεί.

2. Οι όροι οι οποίοι εφαρμόστηκαν στην συγχρηματοδότηση του σχεδίου του Alqueva απορρέουν από την ιδιαίτερη σημασία του τελευταίου αυτού (περισσότερο από 300 εκατ. ECU κοινοτικής χρηματοδότησης), το οποίο δημιουργούσε, λόγω του μεγέθους του, ειδικά προβλήματα στους τομείς περιβάλλοντος, ανεφοδιασμού σε νερό, οικονομικής ανάπτυξης και συντονισμού της παρακολούθησης της ενέργειας.
ΓΡΑΠΤΗ ΕΡΩΤΗΣΗ E-0864/98 υποβολή: Anita Pollack (PSE) προς την Επιτροπή (26 Μαρτίου 1998)

Θέμα: Σύμβαση για τη βιοποικιλότητα COP4, Μπρατίσλαβα, Μάοος 1998

Στο πλαίσιο της Συμφωνίας για την αλλαγή του κλίματος του Κυότο, σκοπεύει η Επιτροπή να προσπαθήσει να υπογραμμίσει τη σημασία της διατήρησης των δασών για τη διαχείριση του άνθρακα και το μετριασμό των κλιματικών αλλαγώνστην COP4 για τη βιοποικιλότητα στην Μπρατίσλαβα;

Απάντηση της κ. Bjerregaard εξ ονόματος της Επιτροπής (12 Μαΐου 1998)

Το άρθρο 4 παράγραφος 2 της σύμβασης-πλαισίου των Ηνωμένων Εθνών για την αλλαγή του κλίματος απαιτεί από τα συμβαλλόμενα μέρη που απαριθμούνται στο παράρτημα 1 της σύμβασης να προστατεύουν και να βελτιώνουν γενικά τις καταβόθρες και τους ταμιευτήρες αερίων τα οποία συμβάλλουν στο φαινόμενο του θερμοκηπίου. Προκειμένου να επιτευχθούν οι στόχοι τους που αφορούν περιορισμό ή μείωση των εκπομπών αερίων «θερμοκηπίου», οι υφιστάμενες κατηγορίες καταβόθρων περιορίζονται, δυνάμει του άρθρου 3 παράγραφος 3 του πρωτοκόλλου του Κιότο, στις ανθρωπογενούς αιτιολογίας δραστηριότητες που αφορούν την δάσωση, αναδάσωση και αποδάσωση. Υπό αυτό το πρίσμα, η εφαρμογή του πρωτοκόλλου του Κιότο είναι πράγματι δυνατόν να έχει σοβαρές επιπτώσεις στη βιοποικιλότητα.

Η προσφάτως εγκριθείσα ανακοίνωση προς το Συμβούλιο και το Κοινοβούλιο για τη στρατηγική βιοποικιλότητας της Ευρωπαϊκής Κοινότητας ((COM(1998) 42 τελικό. )) προσδιορίζει την πολιτική της Επιτροπής επί του θέματος. Καθορίζει ως κοινοτικούς στόχους, μεταξύ άλλων, τους εξής:

«Εξασφάλιση της εκτέλεσης των αναδασώσεων κατά τρόπο που να μην επηρεάζονται αρνητικά οικολογικώς ενδιαφέροντα ή αξιοσημείωτα οικοσυστήματα και τόποι ενώ προωθείται η καθαρή αύξηση των δασοφύτων εκτάσεων ως μέσο μεγιστοποίησης της δέσμευσης του ατμοσφαιρικού άνθρακα με στόχο την καταπολέμηση της αλλαγής του κλίματος.»

«Προαγωγή της αειφόρου διαχείρισης των δασών ώστε να εξασφαλίζεται ο σεβασμός των οικολογικών χαρακτηριστικών των επηρεαζόμενων περιοχών και να προάγεται η αποκατάσταση και η αναγέννηση περιοχών που εκδασώθηκαν. Χρησιμοποιώντας στο μέτρο του δυνατού τα αυτόχθονα είδη τοπικής προέλευσης. Όποτε χρησιμοποιούνται είδη με στόχο την αντικατάσταση τοπικών οικοσυστημάτων, θα πρέπει να αναλαμβάνεται επαρκής δράση ώστε παράλληλα να διατηρείται η εγχώρια πανίδα και χλωρίδα.»

«Προαγωγή της διεθνούς έρευνας σε ό,τι αφορά τις επιπτώσεις της αλλαγής του κλίματος στα δασικά οικοσυστήματα, την ενδεχόμενη προσαρμογή των δασικών οικοσυστημάτων στην αλλαγή του κλίματος και τον μετριασμό των αρνητικών επιπτώσεων της αλλαγής του κλίματος μέσω των δασικών οικοσυστημάτων όπως αναφέρεται στο ψήφισμα αριθ.4 της υπουργικής διάσκεψης του Ελσίνκι για την προστασία των δασών στην Ευρώπη».

Η Επιτροπή επιδιώκει την επίτευξη των ανωτέρω στόχων σε κάθε σχετικό φόρουμ, συμπεριλαμβανομένης της επικείμενης τέταρτης διάσκεψης των συμβαλλομένων μερών στη σύμβαση για τη βιολογική ποικιλότητα, στη Μπρατισλάβα.
ΓΡΑΠΤΗ ΕΡΩΤΗΣΗ E-0563/98 υποβολή: Ernesto Caccavale (UPE) προς την Επιτροπή (4 Μαρτίου 1998)

Θέμα: Κακή χρήση των πιστώσεων του προγράμματος Life

Στην περιοχή του δήμου της Ραβένα της Ιταλίας σε παραθαλάσσια περιοχή ονομαζόμενη Piallassa Baiona, ζώνη που γειτνιάζει με το περιφερειακό πάρκο του Δέλτα του Πάδου, κατά παραβίαση των υποχρεώσεων και του δικαιώματος των πολιτών να αλιεύουν (υποχρέωση Sic. ZPS.IT 4700004 - Σύμβαση της Βέρνης και του Ραμσάρ), ο Δήμος της Ραβένα έχει εκτελέσει και εξακολουθεί να εκτελεί έργα, χωρίς καμία άδεια ή συναίνεση, όπως προβλέπεται, της επιτροπής πολιτών για τη δημιουργία πειραματικών εγκαταστάσεων φυτοκάθαρσης εξ αιτίας των οποίων τα ύδατα της κοιλάδας τείνουν να μεταβληθούν από υφάλμυρα σε γλυκά, με σοβαρές συνέπειες για την αλιεία.

Ως εκ τούτου, η εκτέλεση των έργων αυτών δημιουργεί σοβαρούς κινδύνους για το φυσικό περιβάλλον της περιοχής, έργων τα οποία εκτελούνται και με πιστώσεις από το κοινοτικό πρόγραμμα LIFE.

Ζητούμε, συνεπώς, από την Επιτροπή: να διευκρινισθούν άμεσα όλες οι παράμετροι του θέματος 7 να διερευνηθεί η δυνατότητα διακοπής κάθε παρανόμως χορηγούμενης χρηματοδότησης.

Απάντηση της κας Bjerregaard εξ ονόματος της Επιτροπής (5 Μαΐου 1998)

Βάσει των διαθέσιμων πληροφοριών, το πειραματικό πράσινο σύστημα διήθησης, στο οποίο αναφέρεται το Αξιότιμο Μέλος του Κοινοβουλίου, δεν περιλαμβάνεται σε οιοδήποτε έργο που χρηματοδοτείται στο πλαίσιο του χρηματοδοτικού μέσου LIFE.

Όσο για τις ενδεχόμενες επιπτώσεις του στην περιοχή ειδικής προστασίας (SPA) «Piallassa Baiona», η Επιτροπή θα ζητήσει περαιτέρω πληροφορίες από τις εθνικές αρχές.
ΓΡΑΠΤΗ ΕΡΩΤΗΣΗ E-1454/98 υποβολή: Christof Tannert (PSE) προς την Επιτροπή (11 Μαΐου 1998)

Θέμα: Μεγάλοι οικισμοί προκατασκευασμένων κατοικιών στις υποψήφιες για ένταξη στην ΕΕ χώρες

Στις χώρες του πρώην ανατολικού συνασπισμού, συμπεριλαμβανομένης της ΛΔΓ, περισσότερα από 170 εκατ. άτομα διαμένουν σε μεγάλους οικισμούς με προκατασκευασμένες κατοικίες. Οι οικισμοί αυτοί θα παραμείνουν για πολλές ακόμη δεκαετίες προκειμένου να ικανοποιούνται οι ανάγκες στέγασης, αλλά εγκυμονούν σοβαρούς κινδύνους τόσο από άποψη κατασκευαστικής τεχνικής όσο και από κοινωνική άποψη. Ποια μέτρα εφαρμόζει η Επιτροπή για την αντιμετώπιση των προβλημάτων των προκατασκευασμένων κατοικιών, τα οποία θα τεθούν στην ΕΕ κυρίως στο πλαίσιο των μελλοντικών διευρύνσεων;

Η γερμανική εθνική επιτροπή για τη στέγαση χαρακτήρισε αντιπροσωπευτικό για τα εν λόγω προβλήματα το σχέδιο μεγάλου αστικού κέντρου Hellersdorf-Βερολίνο ως «Best-practice-model» και το υπέβαλε στην Κωνσταντινούπολη το 1996. Τον Οκτώβριο 1997 συναντήθηκαν στη Σόφια 120 ειδικοί προερχόμενοι από 25 πόλεις της Κεντρικής και Ανατολικής Ευρώπης και ζήτησαν μεταξύ άλλων από την ΕΕ να ασχοληθεί με το πρόβλημα των μεγάλων οικισμών προκατασκευασμένων κατοικιών («Δήλωση σχετικά με το μέλλον των μεγάλων οικισμών στην Κεντρική και Ανατολική Ευρώπη»). Αντέδρασε η Επιτροπή στο αίτημα αυτό και, εάν ναι, με ποιον τρόπο;

Διαθέτει η Επιτροπή στοιχεία για το θέμα αυτό από τις εν λόγω χώρες, και ιδιαίτερα από αυτές που επιθυμούν να προσχωρήσουν στην ΕΕ; Προτίθεται να εγκαινιάσει ή να συμμετάσχει σε πρόγραμμα για την ανάπτυξη των οικισμών αυτού του τύπου, και, εάν ναι, με ποιον τρόπο;

Απάντηση του κ. Van den Broek εξ ονόματος της Επιτροπής (9 Ιουνίου 1998)

Η προενταξιακή στρατηγική για τις υποψήφιες χώρες, όπως καθορίζεται στο Πρόγραμμα Δράσης 2000 ((COM(97) 2000 τελικό )) καθώς και στα συμπεράσματα του Ευρωπαϊκού Συμβουλίου που πραγματοποιήθηκε στο Λουξεμβούργο τον Δεκέμβριο του 1997, αποσκοπεί στο να μπορέσουν οι εν λόγω χώρες της Κεντρικής και Ανατολικής Ευρώπης να γίνουν μέλη της Κοινότητας και, προς το σκοπό αυτό, να ευθυγραμμιστούν κατά το δυνατό με το κοινοτικό κεκτημένο πριν από την προσχώρηση.

Η στεγαστική πολιτική δεν συνιστά αναπόσπαστο μέρος του κοινοτικού κεκτημένου ενώ αποτελεί θέμα το οποίο μπορεί να αποφασιστεί με πολύ αποτελεσματικό τρόπο σε τοπικό, περιφερειακό και εθνικό επίπεδο. Συνεπώς, η Επιτροπή δεν εμπλέκεται με άμεσο τρόπο στο θέμα του μέλλοντος των προκατασκευασμένων οικιών στην Κεντρική και Ανατολική Ευρώπη, ούτε μπορεί να διατυπώσει συγκεκριμένα σχόλια για τα θέματα που αναφέρει το Αξιότιμο Μέλος του Κοινοβουλίου.
ΓΡΑΠΤΗ ΕΡΩΤΗΣΗ E-1294/98 υποβολή: Robin Teverson (ELDR) προς την Επιτροπή (29 Απριλίου 1998)

Θέμα: Η Ομάδα Ad Hoc για το παράνομο εμπόριο ουσιών που μειώνουν το στρώμα του όζοντος

Ποιες είναι οι αποφάσεις που ελήφθησαν κατά τη συνεδρίαση της «Ad Hoc Ομάδας για τις ουσίες που μειώνουν το στρώμα του όζοντος» που πραγματοποιήθηκε την Πέμπτη, 26 Μαρτίου 1998, και πότε θα πραγματοποιηθεί η επόμενη συνεδρίαση;

Απάντηση της Κας Bjerregaard εξ ονόματος της Επιτροπής (3 Ιουνίου 1998)

Στη σύσκεψη της ομάδας ad hoc για την παράνομη διακίνηση ουσιών που καταστρέφουν το όζον παραβρέθηκαν εκπρόσωποι της Επιτροπής, των αρχών των Κρατών μελών αρμοδίων σε περιβαλλοντικά και τελωνειακά θέματα, της Ευρωπαϊκής χημικής βιομηχανίας και ενός μη κυβερνητικού οργανισμού ο οποίος δημοσίευσε έκθεση σχετικά με την παράνομη διακίνηση χλωροφθορανθράκων (CFC) και μικτών αλογονανθράκων (halon) στην Ευρώπη. Πραγματοποιήθηκε χρήσιμη ανταλλαγή απόψεων και πληροφοριών για την τρέχουσα προσφορά και τις τιμές των ουσιών που καταστρέφουν το όζον στην Κοινότητα, όπου διαπιστώθηκε ότι οι CFC γίνονταν όλο και πιο δυσεύρετοι αλλά επίσης και ότι θα εξακολουθεί να υπάρχει το πρόβλημα των παρανόμων εισαγωγών τους.

Η ομάδα έλαβε ορισμένες αποφάσεις με στόχο την αποτελεσματικότερη συλλογή και ανταλλαγή πληροφοριών αναφορικά με το ζήτημα της παράνομης διακίνησης. Συμφωνήθηκε να προχωρήσει η Επιτροπή στην εκπόνηση μελέτης με αντικείμενο την προσφορά και τις πηγές εφοδιασμού των CFC και των μικτών αλογονανθράκων στην Κοινότητα. Συμφωνήθηκε ακόμα να καταγραφούν κατευθυντήριες γραμμές για τους υπαλλήλους των τελωνείων, ώστε να βελτιώσιυν τις γνώσεις τους πάνω στο θέμα των ουσιών που καταστρέφουν το όζον και στα υπάρχοντα μέτρα ελέγχου. Η ομάδα ζήτησε από την Επιτροπή να προβεί στην κατάρτιση πίνακα σημείων επαφής στα Κράτη μέλη για να διευκολυνθεί έτσι η ανταλλαγή πληροφοριών, ακόμη και εμπιστευτικής φύσεως, ενώ ορισμένα μέλη της ομάδας ανέλαβαν το καθήκον να ενημερώνουν την Επιτροπή σχετικά με τις εκάστοτε αναλαμβανόμενες δράσεις αντιμετώπισης του προβλήματος στα Κράτη μέλη.

Η ομάδα συμφώνησε να συγκληθεί και πάλι στο δεύτερο εξάμηνο του 1998.
ΓΡΑΠΤΗ ΕΡΩΤΗΣΗ E-0645/98 υποβολή: Jorge Hernandez Mollar (PPE) προς την Επιτροπή (9 Μαρτίου 1998)

Θέμα: Όροι αναβάθμισης της ειδικότητας των ισπανών τεχνολόγων μηχανικών σε σύγκριση με άλλες περιπτώσεις

Για ποιό λόγο η Επιτροπή πρόσθεσε στην ισπανική έκδοση της προκήρυξης του γενικού διαγωνισμού (COM/A/1047 (ΕΕ C 145 Α, της 13.5.1997) την απαίτηση για κατοχή «πανεπιστημιακού» τίτλου σπουδών και δεν έπραξε το ίδιο και στη γερμανική έκδοση της ίδιας προκήρυξης;

Κοινή απάντηση του κ. Liikanen εξ ονόματος της Επιτροπής στις γραπτές ερωτήσεις E-0635/98, E-0636/98, E-0637/98, E-0638/98, E-0639/98, E-0640/98, E-0641/98, E-0642/98, E-0643/98, E-0644/98, E-0645/98, E-0669/98, E-0670/98, E-0671/98, E-0672/98, E-0673/98, E-0674/98, E-0675/98, E-0676/98, E-0677/98, E-0678/98, E-0679/98, E-0724/98, E-0725/98, E-0726/98, E-0727/98 και E-0728/98 (21 Απριλίου 1998)

Η Επιτροπή θεωρεί ότι τα βασικά στοιχεία των πληροφοριών που ζητεί το αξιότιμο μέλος του Κοινοβουλίου βρίσκονται στις απαντήσεις που δόθηκαν από την Επιτροπή στις γραπτές ερωτήσεις E-2749/97 της κ. Garcia Arias ((ΕΕ C 82 της 17.3.1998. )) και E-4186/97 της κ. Dόhrkop ((ΕΕ C 304 της 2.10.1998, σελ. 15. )). Συνεπώς, η Επιτροπή παρακαλεί το αξιότιμο μέλος να ανατρέξει στις εν λόγω απαντήσεις στις οποίες εκθέτει τη γενική στάση της όσον αφορά τα διπλώματα που δίνουν πρόσβαση στην κατηγορία A/LA της ευρωπαϊκής δημόσιας διοίκησης και, ειδικότερα, όσον αφορά τα διπλώματα των ισπανών τεχνολόγων μηχανικών.

Η ορθή μετάφραση του «diploma universitario» στα γερμανικά είναι «abgeschlossenes Hochschulstudium» και η έκφραση αυτή παρουσιάζεται στην προκήρυξη του διαγωνισμού COM/A/1047 (97/C 145 A/02) που δημοσιεύτηκε στην Επίσημη Εφημερίδα. Εξάλλου και σχετικά με την ερώτηση για τους διαγωνισμούς COM/A/720 και COM/A/721, η Επιτροπή καλεί το αξιότιμο μέλος να ανατρέξει στην απόφαση του Δικαστηρίου της 3ης Μαρτίου 1994 στην υπόθεση Τ-82/92 (Cortιs Jimιnez κατά Επιτροπής).

Η Επιτροπή εφιστά την προσοχή του αξιότιμου μέλους στο γεγονός ότι ο υποψήφιος του διαγωνισμού COM/A/104 υπέβαλε προσφυγή η οποία πρωτοκολλήθηκε στη γραμματεία του Πρωτοδικείου την 1η Δεκεμβρίου 1997, με αριθμό υπόθεσης Τ-299/97. Κατά συνέπεια, η Επιτροπή δεν δύναται να απαντήσει δεδομένου ότι στο παρόν στάδιο διεξάγεται δικαστική διαδικασία.
ΓΡΑΠΤΗ ΕΡΩΤΗΣΗ E-2332/98 υποβολή: John McCartin (PPE) προς την Επιτροπή (27 Iουλίου 1998)

Θέμα: Εισαγωγές προβείου κρέατος και κρέατος αμνών στην ΕΕ

Είναι σε θέση η Επιτροπή, αφενός, να παράσχει στοιχεία σχετικά με τις ποσότητες προβείου κρέατος και κρέατος αμνών που εισήχθησαν πέρυσι στην ΕΕ και την αξία τους και, αφετέρου, να αναφέρει τις χώρες προέλευσης των εισαχθεισών αυτών ποσοτήτων;

Απάντηση του κ. Fischler εξ ονόματος της Επιτροπής (5 Αυγούστου 1998)

Λόγω του εύρους της απάντησης, στην οποία περιλαμβάνονται πολλοί πίνακες, η Επιτροπή την διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Κοινοβουλίου.
ΓΡΑΠΤΗ ΕΡΩΤΗΣΗ E-0640/98 υποβολή: Jorge Hernandez Mollar (PPE) προς την Επιτροπή (9 Μαρτίου 1998)

Θέμα: Όροι αναβάθμισης της ειδικότητας των ισπανών τεχνολόγων μηχανικών σε σύγκριση με άλλες περιπτώσεις

Αληθεύει ότι η Επιτροπή εξέφρασε στις ισπανικές αρχές το φόβο της μήπως η δυνατότητα πρόσβασης των ισπανών τεχνολόγων μηχανικών στην κατηγορία A/LA δημιουργήσει την ίδια δυνατότητα και σε πτυχιούχους πανεπιστημίου τριετούς φοίτησης άλλων κρατών μελών; Είναι αυτός λόγος για να απορρίπτονται οι αιτήσεις υποψηφιότητας των ισπανών τεχνολόγων μηχανικών;

Κοινή απάντηση του κ. Liikanen εξ ονόματος της Επιτροπής στις γραπτές ερωτήσεις E-0635/98, E-0636/98, E-0637/98, E-0638/98, E-0639/98, E-0640/98, E-0641/98, E-0642/98, E-0643/98, E-0644/98, E-0645/98, E-0669/98, E-0670/98, E-0671/98, E-0672/98, E-0673/98, E-0674/98, E-0675/98, E-0676/98, E-0677/98, E-0678/98, E-0679/98, E-0724/98, E-0725/98, E-0726/98, E-0727/98 και E-0728/98 (21 Απριλίου 1998)

Η Επιτροπή θεωρεί ότι τα βασικά στοιχεία των πληροφοριών που ζητεί το αξιότιμο μέλος του Κοινοβουλίου βρίσκονται στις απαντήσεις που δόθηκαν από την Επιτροπή στις γραπτές ερωτήσεις E-2749/97 της κ. Garcia Arias ((ΕΕ C 82 της 17.3.1998. )) και E-4186/97 της κ. Dόhrkop ((ΕΕ C 304 της 2.10.1998, σελ. 15. )). Συνεπώς, η Επιτροπή παρακαλεί το αξιότιμο μέλος να ανατρέξει στις εν λόγω απαντήσεις στις οποίες εκθέτει τη γενική στάση της όσον αφορά τα διπλώματα που δίνουν πρόσβαση στην κατηγορία A/LA της ευρωπαϊκής δημόσιας διοίκησης και, ειδικότερα, όσον αφορά τα διπλώματα των ισπανών τεχνολόγων μηχανικών.

Η ορθή μετάφραση του «diploma universitario» στα γερμανικά είναι «abgeschlossenes Hochschulstudium» και η έκφραση αυτή παρουσιάζεται στην προκήρυξη του διαγωνισμού COM/A/1047 (97/C 145 A/02) που δημοσιεύτηκε στην Επίσημη Εφημερίδα. Εξάλλου και σχετικά με την ερώτηση για τους διαγωνισμούς COM/A/720 και COM/A/721, η Επιτροπή καλεί το αξιότιμο μέλος να ανατρέξει στην απόφαση του Δικαστηρίου της 3ης Μαρτίου 1994 στην υπόθεση Τ-82/92 (Cortιs Jimιnez κατά Επιτροπής).

Η Επιτροπή εφιστά την προσοχή του αξιότιμου μέλους στο γεγονός ότι ο υποψήφιος του διαγωνισμού COM/A/104 υπέβαλε προσφυγή η οποία πρωτοκολλήθηκε στη γραμματεία του Πρωτοδικείου την 1η Δεκεμβρίου 1997, με αριθμό υπόθεσης Τ-299/97. Κατά συνέπεια, η Επιτροπή δεν δύναται να απαντήσει δεδομένου ότι στο παρόν στάδιο διεξάγεται δικαστική διαδικασία.
ΓΡΑΠΤΗ ΕΡΩΤΗΣΗ E-1139/98 υποβολή: Josι Apolinαrio (PSE) προς την Επιτροπή (24 Απριλίου 1998)

Θέμα: Εσωτερικές πολιτικές/Αζόρες

Λαμβάνοντας υπόψη την ιδιαιτερότητα της περιφέρειας των Αζορών (Πορτογαλία), περιφέρειας ιδιαίτερα απομακρυσμένης και με ειδικό καθεστώς που θεσμοθετείται στη Συνθήκη για την Ευρωπαϊκή Ένωση, ζητώ από την Επιτροπή να αναφέρει ποια κοινοτική ενίσχυση έλαβε η περιφέρεια αυτή στο πλαίσιο των εσωτερικών πολιτικών της Ένωσης (εξαιρουμένων των Διαρθρωτικών Ταμείων) και ποια είναι η πρόβλεψη της Επιτροπής για την οικονομική περίοδο 2000-2006.

Απάντηση του κ. Santer εξ ονόματος της Επιτροπής (11 Ιουνίου 1998)

Από τη θέσπιση, το 1991, του προγράμματος ειδικών επιλογών για τον απομακρυσμένο και νησιώτικο χαρακτήρα των Αζορών και της Μαδέρας (Poseima), η Κοινότητα λαμβάνει υπόψη τις ιδιαιτερότητες της πορτογαλικής περιφέρειας των Αζορών. Έτσι το πρόγραμμα αυτό προβλέπει μια τροποποίηση στην εφαρμογή ορισμένων κοινών πολιτικών (γεωργία, αλιεία κλπ.) προκειμένου να τις καταστήσει πιο κατάλληλες για την πραγματικότητα της εν λόγω απομακρυσμένης περιφέρειας. Η έκθεση για τις προόδους που έχουν σημειωθεί στην εφαρμογή του Poseima ((Έγγρ. COM(94) 476 τελικό. )) περιλαμβάνει μια γενική σύνοψη των εν λόγω δράσεων που συνεχίζονται. Η Επιτροπή αναλαμβάνει, εφόσον χρειάζεται, τις απαιτούμενες πρωτοβουλίες για την συνέχιση και τη βελτίωσή τους στο μέλλον.